Аԥсуа мҵәышәымпыл асҩцәа Ҟәыбантәи ачемпионат заанаҵтәи ахәмаррақәа рҿы аиааира ргеит
16:28 16.04.2022 (ирҿыцуп: 16:30 16.04.2022)
Краснодартәи атәылаҿацә ачемпионат заанаҵтәи ахәмаррақәа актәи атур аҟны аԥсуа мҵәышәымпыл асҩцәа рыԥшьхәмаррак рыҟны аԥхьахә ҭыԥ ааныркылеит.
АҞӘА, мшаԥы 16-Sputnik. Амҵәышәымпыл азы Аԥсны еизгоу акоманда аиааира агеит аҩбатәи атур раԥхьатәи ахәмарраҿы Краснодартәи атәылаҿацә ачемпионат заанаҵтәи ахәмаррақәа рыҟны, абри атәы аанацҳауеит аҿари аспорти русқәа рзы Аҳәынҭеилакы асаит.
Ахәмарра мҩаԥысуан мшаԥы 15, Славианск-на-Кубани. Аԥсуа мҵәышәымпыл асҩцәа зцыхәмаруаз акоманда "Темриук" иаиааит 77:55 ҳәа иҳәеит акоманда азыҟаҵаҩ хада Константин Мазов.
Амҽыша мшаԥы 17 азы Аԥснытәи еизгоу акоманда рыцхәмаруеит акоманда "Славиански" Славианск-на-Кубани еизгоу аҿартә командеи.
Аҿари аспорти русқәа рзы Аҳәынҭеилакы иазгәарҭеит, Краснодартәи атәылаҿацә ачемпионат заанаҵтәи ахәмаррақәа актәи атур аҟны аԥсуа мҵәышәымпыл асҩцәа рыԥшьхәмаррак рыҟны аԥхьахә ҭыԥ шааныркылаз.